****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 19. märts 2025 nr 1-12/25/39

Algus kell 10.00, lõpp kell 11.56

**Koosolekut juhatas** Heiki Raudla

**Protokollis** Maria Kuldkepp

**Võtsid osa liikmed:** Janika Gedvil, Kristina Libe, Priit Kaup, Heiki Raudla, Rein Triisa, Kaido Kivisild

**Koosolekul viibisid:** linnapea Johan-Kristjan Konovalov, abilinnapea Are Tints, abilinnapea Kalvi Märtin, rahandusameti juhataja Tiina-Mae Kuusik, Maido Kolk, Margus Sass

Koosolek toimus füüsiliselt raekojas.

Päevakorra läbirääkimised.

Kinnitati järgmine päevakord.

**PÄEVAKORD:**

1. Liiklusekspert

2. Abilinnapeade 2024. aasta tegevuse ülevaade

3. Ülevaade Viljandi linna ujumisteenusest

4. Rahandusameti juhataja tegevuse ülevaade

**PÄEVAKORRAPUNKT NR 1**

**Liiklusekspert**

**KUULATI:**

M. Sass - Viljandi linnas juhtus 2024. aastal ligi veerand õnnetustest elektritõukeratturi osalusel, palju õnnetusi seoses jalakäija ja sõidukiga.

Soovitus kasutada kiivrit tõukerattaga sõitmisel, kuigi seadus seda ei kohusta, aga see aitaks vältida raskeid peatraumasid. Kiiver olemas 5st ainult kahel tõukeratturil, seaduse järgi on kiivrikohustus ainult alaealistel. Vanemad ostavad elektritõukerattaid lastele, kes ei oska kohandada kiirust, kellel puuduvad teadmised liikluseeskirjadest ja seadusest.

65% liiklusõnnetusi põhjustavad sõidukijuhid, peamiselt liigse kiiruse ja tähelepanematuse pärast – telefoniga jms tegelemine, viimaste liiklusreeglitega mitte kursis olek vms.

Autojuhtidel on raskusi kohaneda elektritõukeratturite olemasoluga liikluses, lisaks on palju segadust eesõiguse küsimustes liikluses.

Ennetuses mõjuvad paremini positiivsed sõnumid, mitte hirmutamine kõige hullemaga. Liiklusriskide maandamiseks oleks tulemuslik koostöö erinevate asutuste vahel (perearstid,transpordiamet, meditsiiniasutused, erafirmad, haridusasutused, päästeamet, kiirabi, KOV, turvafirmad jne).

Liikluses osaleja peab tajuma, et liiklusreeglite järgimine on kogu ühiskonna hüvanguks, mitte järelvalveametnike pärast.

Soovitus linnavalitsusele teha võimalikult palju rattateid, kergliiklusteid – selle võrra kasvaks turvalise tase.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Abilinnapeade 2024. aasta tegevuse ülevaade**

**KUULATI:**

K. Märtin tegi oma vastutusalas olevate ametite tegevustest ülevaate – nt Järveotsa kinnistu - kalmistu teema, kodutute loomade varjupaik, huvikool, tänavate projekteerimistööd, kriisideks ettevalmistumine, linnahooldus, teehooldus, üldplaneeringu koostamine jne.

A. Tints tegi ülevaate rohkem avalikku tähelepanu saanud küsimustest - ministeeriumiga arutelud ja kohtumised seoses Kaare kooliga, VANTi ruumid, Hoolekandekeskus, täiskasvanute gümnaasium. Eesmärgiks on läheneda valdkondade üleselt lahenduste otsimisel.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 3**

**Ülevaade Viljandi linna ujumisteenusest**

**KUULATI:**

A. Tints – Jakobsoni ujula eelmise aasta kogutulu 87 000 eurot, kogukulu 140 500 eurot.

Kui spa saab valmis, siis Jakobsoni ujulat ujumisõppeks pole enam vaja, on kokkulepe hakata seda teenust ostma spalt. 2027. aastast oleks võimalik neid ruume teisiti kasutada, kuid hetkel kindel lahendus ruumipindade jaoks puudub.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 4**

**Rahandusameti juhataja tegevuse ülevaade**

**KUULATI:**

J.-K. Konovalov – tegemist on spetsiifilisi teadmisi nõudva ametikohaga, samuti ka pearaamatupidaja oma.

T.-M. Kuusik tegi ülevaate enda ameti tegevustest 2024. aastal ja vastas komisjoni liikmete küsimustele.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Heiki Raudla Maria Kuldkepp

koosoleku juhataja protokollija